Prof Mary-Anne Plaatjies van Huffel oorlede
Prof Mary-Anne Plaatjies van Huffel (1959 – 2020)
Die afsterwe van 'n beminde kerkleier van die Verenigende Gereformeerde Kerk in SA, Mary-Anne Plaatjies van Huffel, is met hartseer begroet. Sy was verbonde aan die fakulteit teologie aan Stellenbosch Universiteit en het voorheen as moderator van die VGKSA gedien. Sy was ook in leierskaprolle by die Wêreldraad van Kerke en die Wêreldgemeenskap van Gereformeerde Kerke betrokke.
Mary-Anne was die eerste vrou wat in die destydse NG Sendingkerk as predikant georden is. Sy is ook die eerste swart vrou wat as hoogleraar by Stellenbosch aangestel is.
Van Huffel het 'n groot rol gespeel in die hertoelating van die NG Kerk tot die Wêreldraad van Kerke.
Haar man, Dawid van Huffel, dien as leraar van die VGKSA in Kraaifontein.
Van kansel na kamera: ABC van digitale bediening
Hierdie is 'n baie bruikbare inleidende webinaar oor die gebruik van video, klank, lewendige stroming (livestreaming), redigering en Whatsapp. Dit ontsluit die basiese tegniese hulpmiddels wat ons kan help om geloofsgemeenskap te bly dien in die volgstroom van die Covid-19-pandemie.
Nie "pause" nie, maar "reset": Kerk en geloof vars geleef in COVID-19-tyd
E-kerk het op 14 Mei 2020 'n wonderlike VBO-geleentheid o.l.v. Stephan Joubert gehou oor die heerlike uitdagings om geloof vars te leef in Covid-19-tyd. Die wêreld het digitaal gedraai, en gemeentes moet hiermee rekening hou in die storm wat Covid-19 veroorsaak het.
Wat moet gemeenteleiers in 'n tyd soos hierdie doen? Soos die stam Isaskar moet ons leer om die tye te lees (1 Kron 12:32). Moenie "pause" nie, hierdie is 'n "reset". Daarmee help die verskeie insette wat met die leergeleentheid gedoen is.
Hier is die skakel na Stephan Joubert se aanbieding in PDF formaat.
Hier is die skakel na Roedolf Botha se aanbieding in PDF formaat.
Hier is die skakel na Johan Smith se aanbieding in PDF formaat.
Kerke in Baai span saam teen hongersnood
Kerkleiers van Nelson Mandelabaai word opgelei om voedselbanke vanuit hul kerkgeboue te bedryf. Van hier word kos aan noodlydendes deur gemeentelike netwerke versprei.
Danksy Covid-19 is hongersnood 'n algemene werklikheid in baie van Nelson Mandelabaai se woonbuurte. Gemeentes van alle denominasies vat mekaar se hande in 'n gekoördineerde aksie om hongersnood te bekamp.
Die Nelson Mandela Bay Church Leader Network het 'n strategie geformuleer wat aksie op die kort-, medium- en langtermyn moontlik maak. Die strategie maak van ankerkerke in elk van die 60 munisipale wyke en hul susterskerke gebruik.
Op die medium en langtermyn word van Food Forward SA as strategiese voedselvennoot gebruik gemaak.
Handleiding vir Gekoördineerde Aksie teen Honger – hierdie kort dokument spel die gekoördineerde strategie uit
Handleiding vir Ankerkerke – spel die bedryf van 'n voedselbank uit ankerkerke uit.
Kospakkies word saamgestel.
Dit het verg harde, doelgerigte werk reg deur die kerklike gemeenskap van die metropool om Ankerkerke aan te wys en vennootskappe met ander kerke in die omgewing te vestig.
Volledige inligting met die vordering van die projek is beskikbaar by http://tcn.org.za/against-hunger/
Handleidings vir installasie en gebruik van Zoom
Hierdie handleidings is geskryf vir leraars en gemeentes wat wat die kragtige dog eenvoudige Zoom-platform vir byeenkomste wil gebruik, maar nog geen ervaring daarvan het nie.
Handleiding 1, vir installasie, help jou om Zoom op jou rekenaar , selfoon of tablet af te laai en 'n gratis rekening oop te maak.
Handleiding 2, beste praktyke en Zoom-etiket, gee jou 'n basiese verwysingsraamwerk vir die gebruik van die program.
Die uitgangspunt is dat die beste manier om Zoom te leer gebruik is om in te spring en dit doodeenvoudig te doen. Hoe meer jy dit gebruik, hoe meer leer jy – en dit gaan vinnig.
Zoom het self ook uitstekende hulpmiddels – besoek gerus www.zoom.us en klik op "Support".
Gemeentes se reaksie op Covid-19 'n inspirasie
Gemeentes se reaksie op die Covid-19 pandemie is 'n inspirasie. Gemeentes benut die talle digitale opsies om die evangelie te verkondig. Maar, dit is veral die diensbaarheid, vorming van netwerke, gemeenskapsgerigtheid en onselfsugtigheid van gemeentes wat 'n mens diep raak. So vertel ds Nelis Janse van Rensburg in die hierdie video: